
[bookmark: _Hlk509234034]เรื่อง  ตรวจสอบและแก้ไขข้อมูลในระบบสารสนเทศทางการศึกษาท้องถิ่น (LEC) ประจำปีการศึกษา 25๖๘ (ครั้งที่ ๒) 
เรียน  ผู้ว่าราชการจังหวัด ทุกจังหวัด
อ้างถึง  หนังสือกรมส่งเสริมการปกครองท้องถิ่น ที่ มท 0816.2/ว 4214 ลงวันที่ 23 กันยายน 2568
[bookmark: _Hlk509233759][bookmark: _GoBack][bookmark: _Hlk218514488]ตามที่ กรมส่งเสริมการปกครองท้องถิ่น ดำเนินการเปิดระบบสารสนเทศทางการศึกษาท้องถิ่น (Local Education Center information system : LEC) ประจำปีการศึกษา ๒๕๖๘ (ครั้งที่ ๒) เพื่อให้องค์กรปกครองส่วนท้องถิ่นและสถานศึกษาสังกัดองค์กรปกครองส่วนท้องถิ่น ดำเนินการบันทึกและแก้ไขข้อมูลนักเรียนหรือเด็กเล็กของสถานศึกษาสังกัดองค์กรปกครองส่วนท้องถิ่น ในระหว่างวันที่ ๑ ตุลาคม ๒๕๖๘ ถึงวันที่ 
๒๑ พฤศจิกายน ๒๕๖๘ และได้ดำเนินการประมวลผลและตรวจสอบข้อมูลภายหลังการปิดระบบสารสนเทศ
ทางการศึกษาท้องถิ่น (LEC) โดยจัดส่งข้อมูลให้หน่วยงานอื่นที่เกี่ยวข้องเรียบร้อยแล้ว นั้น
[bookmark: _Hlk2330805]ในการนี้ กรมส่งเสริมการปกครองท้องถิ่น จะดำเนินการเปิดระบบสารสนเทศทางการศึกษาท้องถิ่น (LEC) เพื่อปรับปรุงฐานข้อมูลในระบบดังกล่าวให้ถูกต้องครบถ้วน และเป็นปัจจุบัน จึงขอความร่วมมือจังหวัดดำเนินการ ดังนี้ 
[bookmark: _Hlk218514203]	๑. แจ้งองค์กรปกครองส่วนท้องถิ่นที่ได้มีประกาศกระทรวงมหาดไทย เรื่อง จัดตั้งเป็นเทศบาล และมีการแยกพื้นที่บางส่วน รับรวมพื้นที่บางส่วน หรือเปลี่ยนแปลงเขตพื้นที่ ดำเนินการตรวจสอบสถานศึกษาในสังกัดและสถานศึกษาสังกัดอื่นที่ได้รับการจัดสรรงบประมาณ ที่อยู่ในความรับผิดชอบขององค์กรปกครอง
ส่วนท้องถิ่นเดิมก่อนการจัดตั้งเป็นเทศบาล ว่ามีการเปลี่ยนแปลงไปอยู่ในองค์กรปกครองส่วนท้องถิ่น
ที่มีการแยกพื้นที่บางส่วน รับรวมพื้นที่บางส่วน หรือเปลี่ยนแปลงเขตพื้นที่หรือไม่ หากมีการเปลี่ยนแปลงเขตพื้นที่
ที่รับผิดชอบ ให้จังหวัดดำเนินการรวบรวมรายงานและจัดส่งให้กรมส่งเสริมการปกครองท้องถิ่นทราบ 
	๒. แจ้งองค์กรปกครองส่วนท้องถิ่นที่มีสถานศึกษา (โรงเรียน/วิทยาลัย/ศูนย์พัฒนาเด็กเล็ก) 
 ดำเนินการ ดังนี้
                      	๒.๑ ตรวจสอบและแก้ไขข้อมูลรายละเอียดนักเรียนหรือเด็กเล็กให้ถูกต้องครบถ้วน 
กรณีมีการย้ายเข้าหรือย้ายออกจากสถานศึกษาในสังกัด หากตรวจสอบพบว่านักเรียนหรือเด็กเล็กไม่มีตัวตน
ในสถานศึกษา หรือยังไม่มีข้อมูลนักเรียนหรือเด็กเล็กในระบบ ให้นำข้อมูลออกหรือเพิ่มข้อมูลดังกล่าวในระบบสารสนเทศทางการศึกษาท้องถิ่น (LEC) 
		๒.๒ สถานศึกษาที่เปิดสอน/จัดตั้งกองลูกเสือเนตรนารี หรือหมู่ยุวกาชาด บันทึกข้อมูลลูกเสือเนตรนารี/ยุวกาชาด รายสถานศึกษาและรายบุคคลให้ครบถ้วน



/๒.๓ สำรวจชื่อ ...


		๒.๓ สำรวจชื่อสถานศึกษา (โรงเรียน/วิทยาลัย/ศูนย์พัฒนาเด็กเล็ก) ที่อยู่ในระบบสารสนเทศทางการศึกษาท้องถิ่น (LEC) ว่าถูกต้องและเป็นปัจจุบันหรือไม่ หากพบว่าชื่อสถานศึกษาตกหล่นหรือไม่ถูกต้อง ให้จังหวัดรวบรวมข้อมูลและรายงานให้กรมส่งเสริมการปกครองท้องถิ่นทราบ พร้อมทั้ง
แนบเอกสารยืนยันชื่อของสถานศึกษา นั้น ๆ อาทิ ประกาศจัดตั้งสถานศึกษาหรือประกาศเปลี่ยนชื่อสถานศึกษา 
ทั้งนี้ การเปิดระบบสารสนเทศทางการศึกษาท้องถิ่น (LEC) เป็นไปเพื่อให้องค์กรปกครองส่วนท้องถิ่น
และสถานศึกษาสังกัดองค์กรปกครองส่วนท้องถิ่น (โรงเรียน/วิทยาลัย/ศูนย์พัฒนาเด็กเล็ก) 
แก้ไขเพิ่มเติมหรือปรับปรุงข้อมูลนักเรียนหรือเด็กเล็กให้ถูกต้อง ครบถ้วนและเป็นปัจจุบันโดยไม่ต้องยืนยันข้อมูล ซึ่งกรมส่งเสริมการปกครองท้องถิ่นจะยังคงใช้ฐานข้อมูล ณ วันที่ ๑๐ พฤศจิกายน ๒๕๖๘ ในการพิจารณาจัดสรรงบประมาณด้านการศึกษาต่อไป
	จึงเรียนมาเพื่อโปรดพิจารณา 
ขอแสดงความนับถือ



 (นายประยูร  รัตนเสนีย์)
  อธิบดีกรมส่งเสริมการปกครองท้องถิ่น

